Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 16. 9. 2017

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Správa účtovníka o stave účtu
4. Správa OLH o ťažobných a pestevnýchh prácach
5. Správa p. Brukovej o množstve dreva dodanom podielnikom
6. Príprava na zhromaždenie
7. Žiadosti, diskusia, predloženie nových návrhov
8. Návrh na uznesenie
9. Záver

Zasadnutie výboru viedol predseda Ján karas. Privítal prítomných, konštatoval, že zasadnutie výboru je uznášaniaschopné.

1. Predseda výboru oboznámil prítomných s programom a určil za zapisovateľku Annu Brukovú.
2. Predseda výboru konštatoval, že uznesenia zo zasadnutia výboru zo dňa 16. 8. 2017 boli splnené.
3. Pre neprítomnosť účtovníčky oboznámil prítomných so stavom účtu predseda PS. K 16. 9. 2017 bolo na bežnom účte 57,68 € a v Poštovej banke 165 879,39€.
4. OLH informoval prítomných, že sa vyťažilo 674 kubíkov drevnej hmoty. Z prebierok sa vyťažilo približne 82 kubíkov .Lieska bola vyrúbaná na ploche 0, 70 hektára. Naplánované prerezávky sú na ploche 5,6 hektára. V tomto období bude vykonaná ochrana sadeníc proti ohryzu.
5. Anna Bruková informovala prítomných, že zatiaľ bolo dodané palivové drevo pre 45 podielnikov. Ostáva ešte dodať 10 podielnikom .
6. Ján Karas Informoval prítomných s organizačným zabezpečením zhromaždenia, ktoré sa uskutoční 24. 9. 2017. Navrhol členov mandátovej a návrhovek komisie.
7. V diskusii vystúpil Ján Karas, informoval prítomných o úprave lesnej cesty v Havrane. Pán Bujnák, doporučil rozbiť skalu pomocou pasového traktora, pretože pre neho je táto práca nebezpečná a riskantná .Ďalej informoval, že na ťažbu dreva je už nepriaznivé počasia a túto ťažbu doporučil presunúť na jar budúceho roku. Bc. Peter Straka informoval prítomných o podmienkach a skúsenostiach pri kúpe traktora v obci Zástranie .Denis Kajda prejavil ochotu a spoluprácu pri určovaní neznámych vlastníkov. Informoval prítomných, že ide o také údaje ako je číslo dedičského rozhodnutia, výpisy rodných a úmrtných listov.
8. Predseda výboru predložil návrh na uznesenie.
9. Zasadnutie výboru ukončil predseda výboru, poďakoval prítomným za účasť.

V Stankovanoch 16. 9. 2017 zapísala Anna Bruková

Overovatelia: .......................................

.......................................

U z n e s e n i e

prijaté na zasadnutí výboru PS Urbár Stankovany

dňa 16.9. 2017

Uznesenie č. 1 k bodu 1

Výbor PS súhlasí s programom a menovaním zapisovateľky.

Uznesenie č. 2 k bodu 2

Predseda konštatoval, že stretnutie dozornej rady s účtovníčkou za účelom porovnania cien pri predaji dreva sa neuskutočnilo.

Uznesenie č. 3 k bodu 3

Výbor PS berie na vedomie správu o stave účtu.

Uznesenie č. 4 k bodu 4

Výbor PS berie na vedomie správu OLH o pestevných a ťažobných prácach.

Uznesenie č. 5 k bodu 5

Výbor PS berie na vedomie správu o dodaní palivového dreva podielnikom.

Uznesenie č. 6 k bodu 6

Výbor PS berie na vedomie organizačné zabezpečenie čiastkového zakladajúceho zhromaždenia.

Uznesenie č. 7 k bodu 7

Výbor PS odsúhlasil presun ťažby na budúci rok.

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici.

V Stankovanoch 16.9.2017 Ján Karas

predseda PS

Prílohy: prezančná listina